बोलीं- बिना बताए शो से निकाला..मैसेज करती रही, लेकिन आठ महीने तक जवाब नहीं दिया
TMKOC Producer Asit Modi Controversy - टीम से नाराज हैं। प्रिया ने कहा कि उन्हें बिना सूचना दिए शो से निकाल दिया। उनकी जगह पर किसी और एक्ट्रेस को कास्ट कर लिया गया। उन्होंने शो के प्रोड्यूसर असित मोदी और ऑपरेशन
तारक मेहता का उल्टा चश्मा शो में रीता रिपोर्टर का रोल करने वाली एक्ट्रेस प्रिया आहूजा भी शो की प्रोडक्शन टीम से नाराज हैं। प्रिया ने कहा कि उन्हें बिना सूचना दिए शो से निकाल दिया गया। उनकी जगह पर किसी और एक्ट्रेस को कास्ट कर लिया गया।
उन्होंने शो के प्रोड्यूसर असित मोदी और ऑपरेशन हेड सोहेल रमानी पर आरोप लगाया है। प्रिया ने कहा कि उन्होंने असित और सोहेल दोनों को कई बार मैसेज किया, लेकिन उन दोनों ने कभी मैसेज का जवाब नहीं दिया।
प्रिया के पति मालव राजदा 14 साल से शो के डायरेक्टर थे। प्रिया के मुताबिक, मालव के शो छोड़ने के बाद प्रोडक्शन टीम ने उन्हें टारगेट करना शुरू कर दिया था, इसी वजह से उन्हें बिना कारण बताए शो से निकाल दिया।
प्रिया ने असित को मैसेज किया था, उन्होंने रिप्लाई नहीं किया
प्रिया आहूजा ने हिंदुस्तान टाइम्स से बात करते हुए कहा- आठ महीने हो गए थे, मेकर्स ने मुझे इन्फॉर्म भी नहीं किया कि मैं शो का पार्ट हूं भी कि नहीं। मैंने असित मोदी और सोहेल से बात करनी चाही. लेकिन उन्होंने मुझे रिप्लाई करना जरूरी नहीं समझा।
मेरा करियर इससे प्रभावित हो रहा था। सबको लग रहा था कि मैं अभी भी शो का पार्ट हूं। इस दौरान मेरे हाथ से न जाने कितने ही मौके छिटक गए। जब आप किसी शो के साथ जुड़े होते हैं तो अन्य शो के मेकर्स आपके साथ काम करने से कतराते हैं।
शो छोड़ने के तुरंत बाद प्रोडक्शन वालों ने प्रिया का रिप्लेसमेंट ढूंढ लिया
प्रिया ने आगे कहा- मैंने आखिरकार मई में शो से ऑफिशियल रिजाइन दे दिया। वे शायद इसी का इंतजार कर रहे थे कि मैं किसी तरह थक हार जाऊं और शो छोड़ दूं। इस्तीफे के तुरंत बाद उन्होंने मेरा रिप्लेसमेंट ढूंढ लिया।
उन्होंने शो में रीता के किरदार की वापसी कराई और मेरी जगह पर किसी और को उस रोल के लिए कास्ट कर लिया। वे ऐसे ही निराश लोग है, उन्हें ऐसी हरकतें करने में मजा आता है।
'मालव राजदा की वाइफ हूं इसलिए शो से निकाला'
प्रिया ने कहा कि ये सब उसी दिन से शुरू हो गया था जब उनके पति और शो के डायरेक्टर मालव राजदा ने शो छोड़ा था। उन्होंने कहा- मुझे शो से इसलिए निकाल दिया गया क्योंकि मैं मालव राजदा की वाइफ हूं। हालांकि मैं शो में किसी की वाइफ के तौर पर नहीं आई थी। मैं एक आर्टिस्ट हूं, कोई आर्टिस्ट के साथ ऐसे कर सकता है।
मैंने कभी अपने आप को शो में डायरेक्टर की वाइफ की तरह ट्रीट नहीं किया। मैं हमेशा नॉर्मल एक्टर की तरह बिहेव करती थी। मैंने कभी शो में अपनी सीमाएं नहीं लांघी। जबकि असित जी ने हमेशा मेरी पर्सनल और प्रोफेशनल लाइफ को मिक्सअप किया। मालव ने शो छोड़ दिया, इसी वजह से उन्होंने मेरे साथ ये सब किया।
मालव को सेट पर आने से मना किया, फूट-फूट कर रोए थे
प्रिया से पूछा गया कि क्या असित मोदी ने मालव के साथ कोई कुंठा पाली थी, जिसकी वजह से वे शो छोड़ने पर मजबूर हुए। प्रिया ने जवाब देते हुए कहा- कोई भी एक्टर TMKOC खुशी-खुशी छोड़ कर नहीं गया। मालव के साथ भी कई बार मिसबिहेव हुआ।
वो बहुत पहले से शो छोड़ना चाहते थे लेकिन असित जी बार-बार रोक लेते थे। जब मालव का धैर्य जवाब दे गया तो उन्होंने एक दिन फाइनली शो को अलविदा कह दिया। वो 15 दिन के नोटिस पीरियड पर थे।
असित ने सोहेल के जरिए मालव से कहा कि वे अगले दिन से सेट पर न आए। मालव का वैसे भी नोटिस पीरियड चल रहा था, वे शो छोड़ने ही वाले थे। लेकिन उन्हें अचानक ही आने से मना कर दिया। इससे मालव का दिल टूट गया। उस दिन वे काफी रोए भी थे।